google/wiki40b huggingface dataset:
Pipeline

En pipeline er i UNIX og i Unix-liknende operativsystemer en sekvens av prosesser som er lenket sammen av deres standardstrømmer, slik at utmatningen fra hver prosess (stdout) går direkte inn som en innmatning (stdin) i den neste prosessen.
Konseptet ble fremmet av Doug McIlroy ved Bell Laboratories under utviklingen av UNIX, og var med på å forme Unix-filosofien. Begrepet har sitt navn etter analogien med en fysisk rørledning.
Standardsyntaksen i skall er en liste over flere kommandoer, som er adskilt av vertikale streker («pipes»). For eksempel, for å liste filene i den nåværende katalog (ls), og bare beholde linjer i utmatningen som inneholder tekstrengen key (grep), og se resultatet på en scrollende side (less), brukes følgende kommandoer:
 ls -l | grep key | less
U20-VM i friidrett

U20-VM i friidrett (engelsk: IAAF World U20 Championships), tidligere Junior-VM i friidrett (engelsk: IAAF World Junior Championships in Athletics), er et toårig verdensmesterskap i friidrett, som arrangeres av IAAF hvert andre år, for utøvere fra 18 til 19 år gammel per 31. desember det året mesterskapet arrangeres.
Verdernsmesterskapet ble første gang arrangert i 1986.
Wulfstan II av York

Bakgrunn

Man antar at Wulfstan innledet sitt liv som kleriker som munk i benediktinerordenen.

Biskop av London

Han ble  biskop av London i år 996. 
Mens han var biskop der, skrev han en serie prekener som viser stor kyndighet i retorisk prosa. Han skrev i en rytmisk form med allitterasjon. Prekenene ble skrevet på gammelengelsk, selv om de er kjent under sine latinske navn. 
Den mest kjente av dem er Sermo Lupi ad Angelos («Ulvens preken til anglerne»), hvor han fremstiller danene som en straff fra Gud for engelskmennenes synder: Han anklaget det engelske folk for umoral og dårlig disiplin. Wulfstan anså vara dette som årsaken til at Gud lot vikingene herje landet.
Sermo Lupi inneholder en svart liste over syndere, hekser og illgjerningsmenn, og blant dem nevnes blant annet waelcyrge - sammr ord som valkyrier, asaguden Odens kvinneliga vesen som velger ut de falne kjemparne på slagmarken og fører dem til Valhall.
Flere av hans prekener omhandler de siste ting og Antikrists komme.
Under Ethelred II den rådville og Knut den store var han ansvarlig for å skrive ned engelsk lov, både verdslig og kirkelig. Han ser ut til å ha hatt en viktig posisjon ved hoffet.

Erkebiskop av York

I år 1002 ble han valgt samtidig til biskop av Worcester og erkebiskop av York, og innehadde begge embedene til 1016, da han frasa seg Worcester, men forble som erkebiskop av York frem til sin død.
Tonespråk

Grunnfrekvens, tonehøyde og (fonologisk) tone

Mennesket (i tillegg til ei lang rekke andre dyrearter) oppfatter forskjeller i tonehøyde (engelsk pitch) i første rekke på grunnlag av varierende grunnfrekvens, f0. Jo høyere f0, jo høyere tone oppfatter vi. Grunnfrekvens er et akustisk fenomen, mens tonehøyde er et perseptuelt fenomen, og ingen av fenomenene er spesifikt knytta til språk, i motsetning til fonologisk tone, eller tone, som vi skal kalle det her. Tone er en fonologisk kategori som skiller ord og ytringer fra hverandre.

Beskrivelse av toner

Dette avsnittet er en presentasjon av en del grunnleggende ideer knytta til analysen av tonespråk. Ideene er eksemplifiserte i avsnittet Eksempler på tonespråk lenger nede.

Nivåtoner og konturtoner

Tradisjonelt har toner blitt klassifisert i  (i) nivåtoner og (ii) konturtoner, og en har skilt mellom «nivåtonespråk» og «konturtonespråk».

Autosegmental fonologi

Doktoravhandlinga Autosegmental Phonology av John Goldsmith fra 1976 (Goldsmith 1976 i bibliografien) revolusjonerte tonologien med teorien autosegmental fonologi. Toneanalysen i denne artikkelen bygger på innsikter fra denne teorien, uten at det formelle apparatet er brukt.

Eksempler på tonespråk

Ei rekke sentrale fenomener i tonespråk er presentert i dette avsnittet, gjennom en presentasjon av tonespråk fra ulike deler av verden.
Sovjetisk rubel

Rubel (russisk: рубль) var valutaen som ble benyttet i Sovjetunionen. En rubel ble delt opp i 100 kopek (russisk: копе́йка).
Historiker

En historiker er en person som jobber med faget historie; en som nedskriver og fortolker historien. Det har eksistert historikere i ulike sivilisasjoner i tusener av år.
For å bli historiker i moderne tid er det vanlig å studere historie ved et universitet e.l. til høyere nivå. Tittelen historiker er imidlertid ikke beskyttet, og man kan arbeide med historie uten å ha bakgrunn fra universitetsfaget historie, eller gjennom å opparbeide seg tilsvarende akademisk kompetanse uten formalisert utdannelse. Uttrykket blir også brukt om representanter for andre fag som arbeider med den historiske dimensjonen av sitt fag eller vitenskapshistorie mer allment, for eksempel jurister som arbeider med rettshistorie og medisinere som arbeider med medisinhistorie, som da gjerne betegnes eksempelvis rettshistorikere eller medisinhistorikere.
St. Sulpicius' presteselskap

St. Sulpicius' presteselskap (latin Societas Presbyterorum a S. Sulpitio, forkortes P.S.S., kalles Sulpicianerne) er en katolsk kongregasjon.
Den ble grunnlagt i 1642, og midlertidig godkjent av Den hellige stol 5. august 1664. Den endelige godkjenningen kom først i 1931.
Kongregasjonens hovedsyssel er drift av seminarer.
World Soccer Awards

Siden 1982 har magasinet World Soccer sine lesere kåret vinnere innen kategoriene årets spiller, årets manager og årets lag. Alle fotballspillere, lag og managere i verden er kandidater. Dette er en meget prestisjefylt pris.
Norgesmestere tennis utendørs (single damer)

Liste over Norgesmestere i tennis utendørs – single damer med kongepokal (1910– ).
Malerkunst

Malerkunst eller maleri er en kunstnerisk uttrykksform som består i å lage bilder ved hjelp av farger på forskjellige slags flater. Både materialene og teknikken kan variere. Mange regner malerkunsten som den viktigste kunstformen, og bruker ofte ordet «kunst» i betydninga «malerkunst».
Den som lager malerier, kalles maler eller kunstmaler (til forskjell fra yrkesmalere). Betegnelsen billedkunst og billedkunstner omfatter malerkunsten, men også tegning, grafikk, billedvev og skulptur.

Hulemalerier

De eldste maleriene som er kjent, er hulemalerier fra steinalderen i den franske Grotte Chauvet. De er omtrent 32 000 år gamle. Det betyr at malerkunsten er omtrent seks ganger eldre enn skrivekunsten. Hulemaleriene viser ville dyr som hester, neshorn, mammuter og løver og er utført ved å fylle utskjæringer i fjellveggen med rød oker og svart fargestoff. Mest kjent er trolig Lascaux-hulen. Liknende arbeider på hule- og fjellvegger finnes over hele verden. I Norge er de kjent som hellemalinger. Svært mange sivilisasjoner utviklet siden sin egen malerkunst. I Blombos Cave i Sør-Afrika er det funnet inngraverte mønstre på tretten okersteiner som menes å være 77 000 år gamle.

Etter sjanger og motiv

Dekorasjonsmaleri – Historiemaleri – Landskapsmaleri – Portrettmaleri – Akt – Stilleben – Marinemaleri – Sjangermaleri

Etter teknikk

Hulemaleri – Kalkmaleri – Veggmaleri – Freskomaleri – Stafellimaleri – Miniatyrmaleri – Akvarellmaleri – Gouachemaleri – Pastellmaleri – Oljemaleri – Akrylmaleri – Glassmaleri

Materialer

Det finnes forskjellige materialer både å male på og male med. Maleflata kan være papir, lerret, treplater, tak og vegger. Det finnes også svært mange malingstyper, for eksempel tempera, oljemaling, akryl, pastell og vannfarger til å lage akvareller eller gouachemalerier.

Sjangre og motiver

Malere har ofte konsentrert seg om og spesialisert seg i å male visse motiver eller i spesielle sjangre, det vil si å lage malerier i en viss stil eller som følger en viss smak. «Sjangermaleri» eller «sjangerbilde» betegner ofte et maleri med motiv fra dagliglivet (i motsetning til for eksempel portrettmaleri), men kan også brukes om alle bilder med en typisk stil eller malerier bestemt etter innholdet. Sjangermalerier som framstiller scener fra dagliglivet, var svært populære i Nederland på 1600-tallet og ellers i Europa på 1800-tallet.
Sjangrene i malerkunsten bestemt etter motiv er blant annet portrett, landskap, blomstermaleri, stilleben (gjenstander som ligger stille), historiemaleri og skutemaleri. Det er også en lang og sterk tradisjon med religiøse og mytologiske motiver.

Malerkunstens funksjon

I mange samfunn har malerkunsten vært svært viktig. Den har blitt brukt til å dekorere gudshus og andre bygg som skal uttrykke kraft, makt eller rikdom. Malerier har også vært brukt for å dokumentere samtida for ettertida og har ofte hatt religiøse funksjoner, for eksempel i ikonkunsten.
Esse

En esse er smedens ildsted. Her blir jernet lagt og varmet opp til en temperatur som gjør at det kan bearbeides (smis) før eventuell herding, eller to stykker som skal sveises sammen. Essen er formet slik at det er plass til brenslet, oftest koks, og en elektrisk blåsebelg sørger for lufttilførsel Denne var tidligere manuelt drevet, men er i dag erstattet med en sentrifugalvifte Temperaturen i essen reguleres ved hjelp av lufttilførselen
Ved siden av ambolten er essen det sentrale inventar i en smie En feltesse er en mobil esse. Den ble oftest brukt på anleggsplasser, ved veiarbeide o.l. og ble brukt til å hvesse anleggsborene. Feltessen på bildet er en typisk esse som tidligere ble brukt ved anlegsarbeide. Luftilførselen kom fra en pedal som drev et stort svinghjul under essen, som igjen med en reim drev en sentrifugalvifte som gav luft til essen.
Helgdsagskväll i timmerkojan

«Helgdagskväll i timmerkojan» er ett av den svenske forfatteren Dan Anderssons mest kjente dikt. Det inngikk i novelle- og diktsamlingen Kolvaktarens visor, som ble utgitt i 1915. Diktet ble tonesatt av Sven Scholander i 1926.
«Helgdagskväll i timmerkojan» er ofte innspilt på plate og var innledningssporet på Thorstein Bergmans første LP med Dan Andersson-viser, som ble utgitt i 1967. Andre artister som har spilt inn visa er for eksempel Harry Brandelius, Peter Carlsson, Staffan Hellstrand, Hootenanny Singers samt Sofia Karlsson.
Svend-Olof Sandberg, Håkan von Eichwalds orkester, spilte den inn i Stockholm 14. september 1939. Sangen ble utgitt på 78-platene Sonora 3432 i Sverige samt Sonora 517 og Telefunken T-8196 i Norge.
Padling

Padling er å drive frem et fartøy med en åre, som i hovedsak ikke overfører kraften direkte til skroget, men via padlerens kropp, i motsetning til roing, der kraften overføres til båten via tollepinner eller åregafler som hevestang.
Typiske fartøyer for padling er kano og kajakk. For disse to fartøyene bruker man to forskjellige åretyper: én type for kajakk, hvor åren har to blad, ett blad i hver ende av åren; den andre typen er for kano, hvor åren kun har ett blad.
For begge disse fartøyene sitter padleren med ansiktet vendt fremover.
Det finnes mange typer kajakker og mange typer kanoer. I kajakk er det, Flattvann, hav, polo og surfski. Det er flere forskjellige klubber for hver type gren av kajakk, selv om flattvann er mest vanlig. 

I flattvann handler det ofte om å padle fortest mulig en distangse på innsjø eller ett sted uten bølger eller veldig lite. Dette er fordi flattvannskajakker er veldig ustabile og krever god mengde med trening for å mestre. 

Havkajakker er hovedsaklig til for å padle på sjøen grunnet deres bredde og stabilitet som gjør at de kan padles i volsomme bølger, selv om det går fint å padle de når det er stille men det går ikke like fort som en flattvannskajakk. 

Polokajakker er ofte brukt i elver og er relativt stødige. Polokajakker en type kajakk som ikke har ror, som gjør at de svinger mye og er lette å manuvrere fort. Du har kanskje hørt om eskimorulle, den er som oftest brukt i polokajakker. 

Surfski er en ny type kajakk som er laget for å ta bølger og surfe på bølgene.

Padleturer

Nærområdene langs kysten innbyr til tur og er i dag en populær form for friluftsliv. Det benyttes gjerne havkajakk og mer robust type kano enn ved padling i elv eller innsjø.

Rafting

I fosser og stryk foregår elvepadling under kyndig instruksjon og spesielt utstyr.
Ljudmila Kondratjeva

Verdensrekord

Før OL 1980 satte hun ny verdensrekord med 10,87 s.
Motorvern

Betjening

Motorvernet består av sju koblingspunkt; 97NO, 98NO, 95NC, 96NC, 2T1, 4T2 og 6T3. Hvis motorvernet bryter ved for høy strømgjennomgang vil punktene 97, 98, 95 og 96 bryte eller slå inn i henhold til om de er NO (Normally Open) eller NC (Normally Closed). I tillegg vil punktene 2T1, 4T2 og 6T3 bryte og kutte strømgjennomgang til motoren den er koblet til.
Hvor mye strøm som passerer gjennom bestemmes av en innstillingsskrue som sitter på fremsiden av motorvernet. Den betjenes med et stjerneskrujern og stilles på Iₑ verdien som er bestemt av hva motoren tåler (som normalt står på merkeskiltet på motoren). Er innstillingsskruen satt i feil verdi og det forekommer for høy strømgjennomgang vil ikke motorvernet bryte ved motorvernets maks Iₑ verdi og statorviklingene vil ta skade.
På fremsiden er det også en testknapp som vil aktivere funksjonen til motorvernet uten å overbelaste motoren.

Virkemåte

Et motorvern er en bimetallbryter, som vil si at den består av to metallplater som er sveiset sammen. Prinsippet fungerer ved at den ene metallplaten har en større utvidelseseskoeffisient enn den andre. Dette gjør at, hvis bimetallet varmes opp, vil bimetallet bøye seg mot venstre. I et motorvern er bimetallet festet til et mekanisk "stag" som drar med seg lukke og åpnepunktene til 95-96 og 97-98. Bimetallet varmes opp ved at en varmetråd, som i dette tilfellet er fra punktene man setter i kontaktoren til 2T1, 4T2 og 6T3, varmes opp ved strømgjennomgang. Innstillingsskruen stiller en fjær som velger hvor mye staget skal bevege seg ved varmegang.
Djevel (band)

Djevel er et black metal-band fra Oslo som ble startet i 2009. 
I 2011 ga de ut debutalbumet Dødssanger på Aftermath Music, produsert av Ruben Willem fra Haust. Med i bandet er medlemmer som har spilt/spiller i Kvelertak, ljå, Urgehal og Purified in Blood.
Longquan

Longquan (kinesisk: 龙泉市, Lóngquán Shì) er byfylke i byprefekturet Lishui i provinsen Zhejiang i Folkerepublikken Kina. Det hadde i 1999 et folketall på I 271.375 innbyggere.

Kulturminner

Longquan-keramikkovnene i Dayao (Dayao Longquan yao yizhi, 大窑龙泉窑遗址) i storkommunen Xiaomei 小梅镇 ble i 1988 tilføyd på Folkerepublikken Kinas liste over kulturminner.
Gjøvik prestegjeld

Gjøvik prestegjeld ble etablert da Gjøvik by ble fraskilt Vardal. Dette skjedde med virkning fra 1. oktober 1940 og Gjøvik prestegjeld ble dermed opprettet fra denne dato. I forhold til kirkebokføringen må dermed embetshandlinger før 1. oktober 1940 søkes i Vardal prestegjeld.

Kommunen

Ved kronprinsresolusjonen den 29. juni 1955 – som hadde virkning fra 1. juli samme år, ble deler av Vardal kommune overført til Gjøvik. Dagens Gjøvik kommune ble dannet 1.1. 1964 ved sammenslåing av Gjøvik, Vardal (unntatt Sørligrenda), Snertingdal og Biri kommuner. Det første kommunestyre for Biri prestegjeld ble valgt 1837. Snertingdal herred ble utskilt fra Biri 1.1. 1910 slik at Biri omfattet gard nr. 1-93 og Snertingdal gard nr. 94-150. Vardal fikk sitt første herredstyre i 1810, mens det første kommunestyre (herredstyre) ble valgt 1837. Kjøpstaden Gjøvik ble opprettet 1.1.1861 på grunn tilhørende gårdene Hunn, Øvre og Nedre Gjøvik og Vigengen i Vardal prestegjeld, og ble senere utvidet 1921 og 1955.  
Prestegjeldet som administrativ enhet ble faset ut av Den norske kirke fra 2004 og blir ikke lenger brukt.
Anna Cora Mowatt

Bakgrunn

Annas far var Samuel Gouveneur Ogden (1779-1860), en amerikansk kjøpmann. Moren var Eliza Lewis Ogden (1785–1836), barnebarn av Francis Lewis, som signerte den amerikanske uavhengighetserklæringen. Anna var det tiende av fjorten barn. I 1826, da Anna var seks år gammel, vendte Ogden-familien tilbake til USA. Mowatt studerte ved private skoler og ble i tillegg utdannet hjemme. 
Fra ung alder ble hun oppfordret til å lese og hun viste tidlig lidenskap for skriving og skuespill. Den 6. oktober 1834, i en alder av 15 år, rømte Anna Cora Ogden med James Mowatt (1805–1849), en prominent og velstående advokat fra New York. De flyttet til et gods i Flatbush i New York, hvor hennes mann oppmuntret henne til å fortsette sin utdannelse og å skrive.

Forfatter

Den første boken hennes ble utgitt i 1836. Hun skrev flere artikler som ble publisert i magasiner som Grahams Magazine, Godey's Lady's Book og andre tidsskrifter. I 1845, ble hennes mest kjente verk, Fashion, publisert. Den fikk strålende kritikker og ble satt opp ved Park Theatre i New York, 24. mars 1845. 15. februar 1851, døde hennes mann, James Mowatt. 
Etter en kort pause fortsatte hun sin karriere som skuespiller. 
I desember 1853 ble boken Autobiography of an Actress (Selvbiografi over en skuespillerinne) utgitt. Anna Cora Mowatts siste opptreden på en offentlige scene var 3. juni 1854.
I 1865 flyttet hun til England, der hun skrev The Clergyman's Wife, and Other Sketches i 1867.
Kafé

En kafé eller kafe er et serveringssted og en offentlig og sosial møteplass som er en mellomting mellom en restaurant og en bar. Som det fremgår av navnet, er slike steder forbundet med servering av kaffe, men vareutvalget omfatter gjerne også andre drikker, kaker og varme og kalde småretter. Dette er også opprinnelsen til kafeene, som ble populære samlingssteder i Europa på 1600-tallet nettopp ved introduksjonen av kaffe.
Gjestene i en kafé sitter vanligvis ved småbord og serveringen foregår ved bordene, i motsetning til en kafeteria, hvor man henter maten fra en disk. Kafeer er typisk åpne på dagtid og ikke seint utover kveldene.
Ordet «kafé» har lik skrivemåte både på bokmål og nynorsk.
Asian Beach Games

Asian Beach Games er en multisportkonkurranse for asiatiske land, som ble arrangert første gang i 2008. Lekene arrangeres annethvert år, og arrangeres av Asias olympiske råd.
Emporia (shoppingcenter)

Emporia er innkjøpssenter i Skåne nær Malmö Arena og Station Hyllie i det sydlige Sverige. Sentret åpnet i 2012, og var i 2015 et av de største i Skandinavia. Arkitekten bak bygningen er Wingårdh Arkitektkontor.
Gashimov Memorial 2014

Gashimov Memorial er en internasjonal sjakkturnering som arrangeres i Şəmkir i Aserbajdsjan. Turneringen er delt i to; en A-turnering med seks utøvere som møter hverandre to ganger hver, og en B-turnering med ti spillere som møter hverandre én gang hver.

Resultater

Ved lik poengsum teller antall seire først, deretter innbyrdes oppgjør og til slutt SBS.
Catantopidae

Utseende

Middelsstore til store gresshopper, ofte ganske fargerike. De norske artene er begge forholdsvis store, klumpete, brokete fargede gresshopper, de ligner nokså mye på hverandre men kan skilles på at skoggresshoppen har blå baklegger, fjellgresshoppen røde.
Antennene er korte og trådformede, hodet forholdsvis stort og rundet med kraftige kjever velegnet til å tygge hardt plantemateriale. Mange er kortvingede men det finnes også en del langvingede arter. Bakbeina er kraftige hoppebein med piggete, ofte klart fargede legger.

Levevis

Tornbrystgresshoppene er planteetere. De lever gjerne i åpne områder, men kan også finnes i skog. I motsetning til mange andre gresshopper har de ikke en kraftig sang, men kan lage svakere lyder ved å tromme med bakbeina på vegetasjonen, eller ved å gnisse kjevene (mandiblene) sammen.

Vandrende arter

Flere arter i denne gruppen kan foreta store massevandringer og i enkelte tilfeller forårsake katastrofer ved at gresshoppene spiser opp alle avlinger der de vandrer fram. Dette gjelder noen Melanoplus-arter i Nord-Amerika men særlig ørkengresshoppen (Schistocerca gregaria) i varme områder i den gamle verden. Denne arten lever normalt i et begrenset område ved Afrikas horn, og gresshoppene er fåtallige, grønne eller brunlige (solitær fase). Enkelte ganger, når tettheten blir høy etter regn, utvikler de unge gresshoppene seg helt annerledes. De blir mørke, utvikler lange vinger og legger ut på enorme massevandringer (gregarisk fase). Slike vandringer kan pågå i mange måneder og omfatte store deler av Afrika, det sørlige Europa og det vestlige Asia. Gresshoppene kan forårsake hungerkatastrofer i områder som er avhengige av jordbruk. Det foreløpig siste, store utbruddet var i 2004 og forsårsaket store problemer i Vest-Afrika.
På den andre siden kan disse gresshoppene være en verdifull næringskjede for folk som livnærer seg ved jakt og sanking.

Utbredelse

De er utbredt i alle verdensdeler, men er særlig artsrike i Australia, der de utgjør over 80% av alle gresshoppeartene.
København katolske bispedømme

Internasjonale forbindelser

Biskopen av København er medlem av den nordiske bispekonferansen. De nordiske landene har også en felles nuntius med sete i Stockholm, som siden 2008 er Emil Paul Tscherrig.
Det tekniske universitet i Warszawa

Det tekniske universitet i Warszawa (polsk Politechnika Warszawska) er en av de største og beste polytekniske høyskoler i Polen og Sentral-Europa. Det består av 17 fakulteter og har over 30 000 studenter og 5 000 ansatte.
Universitetets hovedkompleks befinner seg i sentrum av Warszawa, og består av flere bygninger – den viktigste er den representative Gmach Główny (Hovedbygningen).

Historie

Universitetets opprettelse dateres til 1915, skjønt dets tradisjoner strekker seg tilbake til 1826, da det i Warszawa ble opprettet en teknisk skole (Szkoła Przygotowawcza) etter initiativ av Stanisław Staszic. Denne skolen ble imidlertid stengt i 1831, som følge av russiske represjoner etter novemberoppstanden.
Den russiske tsaren tillot å bygge et nytt polyteknisk institutt i Warszawa først mot slutten av 1800-tallet, i 1898 med russisk som obligatorisk forelesningsspråk. Dette var grunnen til at skolen ble delvis boikottet av polsk ungdom, og kravet om polsk som undervisningsspråk ved polske universiteter og skoler ble en av kildene til omfattende streiker i det delte Polen i 1905. Dette førte til at skolen ble stengt de neste fire årene. Under første verdenskrig og i mellomkrigstiden kunne man igjen undervise på polsk.
Fra 1915 startet universitetets kontinuerende og voksende virksomhet frem til i dag, og det til tross for to verdenskriger, okkupasjon og delegalisering.
Andre verdenskrig ble – som for så mange andre polske institusjoner – den mest tragiske delen av universitetets historie, og førte med seg enorme menneskelige og materielle tap. Undervisningssaler, laboratorier, teknisk utstyr og litteratursamlinger ble fullstendig ødelagt, og hundrevis av universitetets ansatte og studenter ble drept. Etter at høyskolens virksomhet ble delegalisert av tyskerne, virket det som undergrunnsskole, hvor det ble drevet med forskning og hvor studenter ble utdannet, tok sine doktorgrader og habiliterte seg. Under og etter Warszawaoppstanden i 1944 møtte universitetet samme skjebne som sin by.
Etterkrigstiden førte med seg først og fremst gjenoppbygning, og senere også utvidning av lokalene til det tekniske universitetet.